Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 364

a) Lényegkiemelés – jegyzeteléssel Mondjuk el tanítványainknak, hogy jegyzetet akkor készítünk egy adott szövegből, ha a lényeges mondanivalót akarjuk megjegyezni. A jó jegyzet x világos, áttekinthető; x pontokba szedett; x önállóan, saját szavakkal megfogalmazott, nem másolt; x saját gondolatokkal, véleménnyel is kiegészíthető. Frontális tanári előadás Ha sok új ismeretről – pl. szakkifejezésekről, új fogalmakról, folyamatokról – van szó, akkor a bővebb, olykor szóról szóra történő jegyzetelés segít többet a tanulásban, mert a feldolgozáshoz bővebb segítségre van szükség. Jegyzeteléssel rögzíthetünk elhangzott előadásokat is. Ilyenkor arra kell törekednünk, hogy minél tömörebb, de lehetőleg kerek mondatokat írjunk le, mert lehet, hogy utalásaink pár nap múlva már nem lesznek érthetőek számunkra. Törekedjünk saját rövidítések, jelek mihamarabbi kialakítására. Ezután bármely tantárgy, bármely szövegéből készíttethetünk tanítványainkkal jegyzetet. Dolgozhatnak egyénileg vagy párban. A végén mindenképpen osztályszinten beszéljük meg az optimális megoldást. Készíthet kiselőadást egy előre felkért tanuló vagy a tanár valamilyen témakörből, használhatnak ismeretterjesztő filmet is, melynek elhangzása, nézése közben a tanulók jegyzetet készítenek. Ezután is beszéljük meg az optimális megoldást. A feladatot záró beszélgetés témáii Mi újat tanultak? Milyen kompetenciájuk fejlődött? Miben fogja ez őket segíteni a jövőben? Minek a jegyzetelése volt könnyebb: az írott, a hallott vagy a képekhez kapcsolódó hallott szövegé? Miért?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes